ఆమె పేరే చేపల నల్లమ్మ. నల్లమ్మ అంటారుగానీ అంత నల్లగా ఏమీ ఉండదు. చామనఛాయ. భర్త, కొడుకు వేటకెళ్ళి చేపలుతెస్తే నల్లమ్మ వాటిని బుట్టలో నింపుకుని తీసుకొచ్చి వీధుల్లో అమ్ముతుంది. ఎన్నో పోషకాహార విలువలుండే చేపలమ్మే నల్లమ్మ దగ్గర అలవాటుగా చేపలుకొంటాడతను. అతనిబోణీ మంచిదని ఆమె నమ్మకం. చిరాకు పడినాగానీ నల్లమ్మ అంటే అతడికి జాలి. కారణం ఆమె దొడ్డమనసే! ఆమె మనసెలాంటిదంటే.....
వీధిగేటులో ఓపక్క గుబురుగాపెరిగి, అంతోఇంతో నీడనిస్తున్న నైట్‌క్వీన్‌ మొక్కనీడలో కూచుని ఉంది నల్లమ్మ లేదా 'సేపలనల్లమ్మ' అని అందరూ పిలుచుకునే చేపలనల్లమ్మ. నల్లమ్మ అనే పేరేగానీ నల్లగా ఉండదు. ఛామనఛాయతో, తీపికళ్ళు, కొంచెం గుగ్గిపళ్ళు, తిన్నగా చూడకుండా మెడ కొంచెం ఓ పక్కగా పెట్టి తమాషాగా చూస్తుంది.తను రెండోభార్యట.''నాయప్పే నాకుసవితి అంటే మా పెద్దమ్మకూతురే! ఆళ్ళిద్దరికీ పెళ్ళై ఆరేళ్ళుగడిచినా పిల్లల్లేరు. మాబావ మంచోడేగానీ తాగితే ఆడంత సెడ్డోడులేడు. 'నాను మళ్ళీ పెళ్ళాడతాను, నువ్వు గొడ్డుమోతుదానివి' అని పెద్దమ్మకూతురుని తన్నీసేవోడు. అది సూసిసూసి, 'నువ్వు ఇంతకూడు నాకెప్పుడూ ఎట్టలేదు. నేను ఇన్నేళ్ళూ సేపలమ్ముకునే నీ పక్కన బతికాను.
అసలు గొడ్డుమోతుఎదవ్వి నువ్వే. నా బతుకు నాను బతుకుతాను. ఈ లోకంలో ఇంతకూడే నాకు దొరకదా!' అని ఆడికి రాంరాం సెప్పేసింది. వారంపదిరోజులు గడిచిందో లేదో మా ఇంటికి రావడం మొదలెట్టాడు. మానాన్న నా సిన్నప్పుడే సచ్చిపోవడంవల్ల, మాయమ్మకు నాపెళ్ళి గురించి బెంగగా ఉండేది. ఈ బావగాడు ఆ కబురూ, ఈ కబూరూసెప్పి మాయమ్మను నింపాదిగా బుట్టలోకి దింపాడు. ఎంతైనా మా బావే కదా అని నేను, ఆడు మా ఇంటికొచ్చినప్పుడల్లా ఆడిపక్కనే కూచునేదాన్ని.'ఇక నాను తాగను, తాగనంటే తాగనప్పా! బుద్ధొచ్చింది. సిలకలా ఉంటాది మీ అమ్మన్న నల్లమ్మ.
ఈ పదిరూపాయలూ ఖర్చుపెట్టుకోయేఅని దీనిచేతిలో పదిరూపాయలకాయితం పెట్టామనుకో, రూపాయే ఖర్చెట్టుకొని మిగిలిన తొమ్మిదిరూపాయలూ తిరిగి మనసేతిలోనే పెట్టుద్ది, నాకేం ఖర్చూ అని. అంత పొందికైందే అప్పా! నీ కూతురు' అని నన్ను పొగిడేసీవోడు. మాయమ్మ పొంగిపోయేది. ఆడిమాటలకు నాకూ సంతోసమేసేదనుకోండి. సిగ్గుతో మెలికలు తిరిగిపోయేదాన్ని. గట్టిగా మూడు నెలలవ్వనేలేదు. ఆడితో నాకు పెళ్ళైపోయింది. మీరు నమ్మరుగానీ సారూ, ఆ సంవత్సరం నన్ను కాలు నేలమీద పెట్టనివ్వలేదు. సిలకను సూసినట్టు సూసుకున్నాడు. సేపలమ్మిన డబ్బులన్నీ నా సేతుల్లోనే పోసేవోడు. తిండికేటి, బట్టకేటి దేనికీ లోటులేదు.
aame pere chepala nallamma. nallamma antaarugaanii anta nallagaa emi undadu. chamanachaya. bharta, koduku vetakelli chepaluteste nallamma vaatini buttalo nimpukuni teesukochi veedhullo ammutundi. enno poshakahara viluvalunde chepalamme nallamma daggara alavaatugaa chepalukontadatanu. ataniboni manchidani aame nammakam. chiraaku padinaagaanii nallamma ante atadiki jaali. kaaranam aame doddamanase! aame manaselantidante.....
veedhigetulo opakka guburugaaperigi, antointho needanistunna nitemveenki mokkaneedalo kuuchuni undi nallamma leda 'sepalanallamma' ani andaruu piluchukune chepalanallamma. nallamma ane paeregaanii nallagaa undadu. chhamanachayatho, teepikallu, konchem guggipallu, tinnagaa chudakunda meda konchem oo pakkaga petti tamashaga chustundi.tanu rendobharyata.''nayappe naakusaviti ante maa peddammakuture! aalliddarikii pellai aarellugadichina pillalleru. mabava manchodegaanii taagithe aadanta seddoduledu. 'naanu mallee pellaadataanu , nuvvu goddumotudaanivi' ani peddammakuuturuni tanneesevodu. adhi suusisuusi, 'nuvvu intakudu naakeppuduu ettaledu. nenu innelluu sepalammukune nee pakkana batikaanu.
asalu goddumotuedavvi nuvve. naa batuku naanu batukutaanu. ee lokamlo intakude naaku dorakada!' ani aadiki ramram seppesindi. vaarampadirojulu gadichindo ledho maa intiki ravadam modalettaadu. maanaanna naa sinnappude sachipovadamvalla, maayammaku naapelli gurinchi bengagaa undedi. ee bavagadu aa kaburoo, ee kaburuseppi maayammanu nimpaadigaa buttaloki dimpaadu. entainaa maa bave kada ani nenu, aadu maa intikochinappudalla aadipakkane kuuchuneedaanni.'ika naanu taaganu, taganante taganappa! buddhochindi. silakala untaadi mee ammanna nallamma.
ee padiruupaayaluu kharchupettukoyeni deenichetilo padiruupaayalakaayitam pettamanuko, roopaaye kharchettukoni migilina tommidiroopaayaluu tirigi manasetilone pettuddi, naakem kharchu ani. anta pondikainde appa! nee koothuru' ani nannu pogideseevodu. mayamma pongipoyedi. aadimaatalaku naakuu santosamesedanukondi. siggutho melikalu tirigipoyedaanni. gattigaa moodu nelalavvaneledu. aaditho naaku pellaipoyindi. meeru nammarugaanii saaruu, aa samvatsaram nannu kaalu neelameeda pettanivvaledu. silakanu suusinattu suusukunnaadu. sepalammina dabbulanni naa setullone posevodu. tindiketi, battaketi denikee lotuledu.